Hjalmar Munthe-Kaas Lund

Hjalmar Munthe-Kaas Lund (født 11. august 1913 i Trondheim, død 16. juni 1987) var en norsk zoolog, ornitolog og motstandsmann under andre verdenskrig.  
Han var sønn av direktør Johan Grøn Lund og Marie Schelven Munthe-Kaas.Etter examen artium 1935 tok han cand.real. 1941 og pedagogisk eksamen 1941, etter i 1939 å ha foretatt studiereise til Belgia, Frankrike, Italia, Tyskland og Danmark. I 1942 var han lærer ved Valler høyere skole i Bærum.Under okkupasjonen deltok han i Milorgs aksjonsgruppe Aks.13.000 . 
Som forsker var han 1940–44 tilknyttet Statens Forsøksvirksomhet for ferskvann, og fra 1942 til 1949 var han også engasjert av Statens viltundersøkelser.Han ble i 1947 stipendiat ved Zoologisk museum (Oslo) og ledet en zoologisk ekspedisjon til Vestre Spitsbergen. Våren 1948 foreleste han ved Den sørtrønderske fagskole for yrkesfiskere.  Senere var han en tid konstituert bestyrer ved Tromsø Museum, foreleser i jaktlære ved Norges landbrukshøgskole og fra 1970 lektor ved Universitetet i Oslo.Han utga etterhvert flere artikler i nasjonale tidsskrift og ble en kjent formidler og forfatter av en rekke fagbøker.
Han var sekretær for Norges Jeger- og Fiskerforbund i perioden 1945–1946, og i den forbindelse ble han invitert til å holde flere kåserier i NRK Radio. Han var hyppig brukt som naturekspert også i andre sammenhenger.Han bodde på Gjettum utenfor Oslo, der han fikk de lokale myndigheter til å etablere et turveinett og Kolsåstoppen naturreservat. Han var æresmedlem i Østlandske Naturvernforening.


== Utgivelser ==
En biologisk undersøkelse av krepsen (Potamobius astacus)i Norge med særlig henblikk på dens næring, vekst og forplantning (Universitetet i Oslo, 1941). Hovedfagsoppgave i biologi
Blyton, Enid (1950). Pipp og hans verden. Oslo: Damm. 
Blyton, Enid (1951). Pipp og svalene. Oslo: Damm. .  Oversettelse av Enid Blytons engelske utgave.
Lund, Hjalmar Munthe-Kaas (1954). Nematodes, cestodes and coccidia found in 136 black grouse (Lyrurus tetrix) in Norway =. Oslo. 
Lund, Hjalmar Munthe-Kaas (1955). Dyreliv året rundt. Oslo: Aschehoug. 
Lund, Hjalmar Munthe-Kaas (1956). Dyreliv i vann og vassdrag. Oslo: J.W. Cappelens Forlag. . Illustrert av Henning Anthon og basert på Hva finder jeg i sø og å av Georg Mandahl-Barth.  1986-utgaven en felthåndbok i samarbeid med Jan Økland, og 1996-utgaven ved Jan Økland og Karen Anna Økland.
Jordens forunderlige liv. [Oslo]: Dreyer. 1961. . Oversettelse av Time/Life's The wonders of life on earth
Lund, Hjalmar Munthe-Kaas (1963). Reven. Vollebekk: Statens viltundersøkelser. 
Lund, Hjalmar Munthe-Kaas (1964). Dyreliv i vann og vassdrag. Cappelen. ISBN 8202025362. 
Lund, Hjalmar Munthe-Kaas (1968). Fugleliv året rundt. Oslo: Aschehoug. 
Fasanen. Vollebekk: Statens viltundersøkelser. 1969. 
Norges fugleliv. Oslo: Det Beste. 1971. 
Lund, Hjalmar Munthe-Kaas (1970). Dyreliv i vann og vassdrag. Oslo: Cappelen. 
Lund, Hjalmar Munthe-Kaas (1980). Pattedyr i farger. Aschehoug. ISBN 8203102417. . Illustrert av Henning Anthon og basert på den danske Pattedyr i farver (1970) av Leif Lyneborg.
Pattedyrene (1977–78). Redaktør for to bind av seks i serien Zoo, dyrenes liv (Gyldendal, 1977-80). Dyrenes liv. Oslo: Gyldendal. 1974. ISBN 8205060851.  Zoo (2: Pattedyrene). Oslo: Gyldendal. 1978. ISBN 8205104069. 
Ut i naturen (Vesta, 1977). Oversettelse fra svensk i samarbeid med førsteamanuensis Eva Mæhre Lauritzen og kunstner Bernt F. Øhrn, med tegninger av Siv Zetterqvist
Den Korte sannhet: Momenter til Stortinget's behandling av utbyggingsplanenefor Jotunheimen/Breheimen (1978). Med Torgeir T. Garmo og Inger Heiberg
Lund, Hjalmar Munthe-Kaas (1979). Eventyret om Mikkel, den ensomme revevalpen. Oslo: Litor. . Foto av Bjørn Døssing
Lund, Hjalmar Munthe-Kaas (1980). Med Nils i naturen om høsten. Oslo: Litor. . Fire barnebøker i samarbeid med Lars Jacobson og Gunilla Lundgren.
Lund, Hjalmar Munthe-Kaas (1980). Med Nils i naturen om vinteren. Oslo: Litor. 


== Referanser ==